HU Az Európai Unió Hivatalos Lapja C 171/11

AZ EURÓPAI UNIÓ KÖZLEMÉNYE A FOLYÉKONY ÉS GÁZNEMŰ SZÉNHIDROGÉNEK KUTATÁSÁRA VONATKOZÓ, MASSERIA FRISELLA ELNEVEZÉSŰ ENGEDÉLY IRÉNTI KÉRELEM BENYÚJTÁSÁRÓL

TARTOMÁNYI ENERGIAÜGYI ÉS KÖZSZOLGÁLTATÁSI MINISZTÉRIUM – ENERGIAÜGYI OSZTÁLY

A SZÉNHIDROGÉNEKKEL ÉS A GEOTERMIKUS ENERGIÁVAL FOGLALKOZÓ TARTOMÁNYI HIVATAL (U.R.I.G.)

2012/C 171/08

Az Enel Longanesi Developments s.r.l. (székhelye: Roma, via Dalmazia no 15, irányítószám: 00198, Italia; a római iparkamara tagja (adóazonosító száma: 10708691000, kamarai tagsági száma:)) 2011. augusztus 17-én kelt, a Tartományi Energiaügyi és Közszolgáltatási Minisztériumnak (Szicília tartomány bányászati engedélyek kibocsátására illetékes hatósága, székhelye: Via Ugo La Malfa no 87/89, irányítószám: 90146 Palermo, Italia) címzett kérelmével a 2000. július 3-i 14. számú szicíliai tartományi törvény értelmében folyékony és gáznemű szénhidrogének kutatására szóló, a „Masseria Frisella” néven ismert engedély kibocsátását kérelmezte egy 68 166 ha (681,66 km2) kiterjedésű, a nyugat-szicíliai Agrigento, Palermo és Trapani megyékben található területre, amely az alábbi településeket foglalja magában: Montevago, Santa Margherita Belice, (Agrigento), Bisacquino, Campofiorito, Camporeale, Contessa Entellina, Corleone, Monreale, Partinico, Piana degli Albanesi, Roccamena, San Cipirello and San Giuseppe Jato (Palermo), Alcamo, Gibellina, Poggioreale és Salaparuta (Trapani). A szóban forgó terület nyugaton az Edison SpA tulajdonában lévő, folyékony és gáznemű szénhidrogének kutatására szóló, „Vita” néven ismert engedély hatálya alá tartozó területtel határos, míg délen, keleten és északon szabad területekkel határos. Keleti irányban a terület kiterjedése azért korlátozott, hogy ne érjen bele a „Boschi Ficuzza e Cappelliere, Vallone Cerasa, Castagneti Mezzojuso”, a „Rocca Busambra e Rocche di Rao” és a „Monti Barracù e Cardellia, Pizzo Cangialosi e Gole del Torrente Corleone” elnevezésű közösségi jelentőségű természeti területekbe.

A kérelemben foglalt övezet kerülete nem szabályos hatszöget alkot, amelynek oldalai a következők szerint meghatározott „A”, „B”, „C”, „D”, „E” és „F” jelű pontokat összekötő folytonos vonalak.

Az egyes pontok elhelyezkedése a következő:

A. Az Alcamo településtől délkeletre, 295 méteres tengerszint feletti magasságban elhelyezkedő pont (C. Polizzi északnyugati sarka), amely megegyezik az Edison SpA „Vita” engedélyezési területének „B” pontjával,

B. Marineo településtől körülbelül 5 kilométerre nyugatra, 716 méteres tengerszint feletti magasságban elhelyezkedő pont (Masseria Rossella délnyugati sarka),

C. 609 méteres tengerszint feletti magasságban elhelyezkedő pont (La Guglia), amelyet egy mészkő obeliszk jelöl Ficuzza településtől körülbelül 1 kilométerre észak-nyugatra,

D. 484 méteres tengerszint feletti magasságban elhelyezkedő pont (Masseria Magione északi sarka), Contrada Magione helységben,

E. 366 méteres tengerszint feletti magasságban elhelyezkedő pont (Ponte Alvano déli sarka) Alvano helységben,

F. Contrada Callialában a 188. számú országút 70. kilométerkövénél elhelyezkedő pont, Montevago településtől észak-nyugatra,

G. A 19. számú főút 2. kilométerkövénél elhelyezkedő, Ruderi di Salaparuta és Salaparuta között elhelyezkedő pont, amely egybeesik az Edison SpA „Vita” nevű, folyékony és gáznemű szénhidrogének kutatására szóló engedélyével érintett terület „C” pontjával.

Földrajzi koordináták

Pont Északi szélesség Keleti hosszúság (M. Mario) A 37° 58′ 07,64″ 00° 31′ 50,97″ B 37° 56′ 49,23″ 00° 53′ 52,36″ C 37° 53′ 26,33″ 00° 55′ 03,42″ D 37° 52′ 01,22″ 00° 49′ 30,87″ E 37° 44′ 11,62″ 00° 46′ 20,58″ F 37° 41′ 43,12″ 00° 31′ 13,28″ G 37° 46′ 24,84″ 00° 32′ 34,14″

Az érdekeltek ezen közleménynek az Európai Unió Hivatalos Lapjában való közzétételétől számított 90 napon belül nyújthatják be az ugyanerre a területre vonatkozó engedély iránti kérelmüket. A határidő lejártát követően beérkezett kérelmek nem fogadhatóak el. A kutatási engedély kiadásáról szóló határozat a konkurens vállalkozások által esetlegesen beadandó kérelmek benyújtásának végső határidejétől számított hat hónapon belül kerül kibocsátásra. A 94/22/EK irányelv 5. cikkének (1) bekezdésére tekintettel közöljük továbbá, hogy a feltárási és kutatási engedélyek, illetve a kitermelési koncessziók kiadásának feltételei – tekintettel az említett irányelvet az olasz jogba átültető és alkalmazó (az Olasz Köztársaság Hivatalos Közlönyének1996. december 14-i 293. számában kihirdetett), 1996. november 25-i 625. számú köztársasági elnöki jogi határozat rendelkezéseire – már közzétételre kerültek az Európai Unió Hivatalos Lapja C sorozatának 1998. december 19-i 396. számában, és e feltételeket Szicília tartomány 2000. július 3-i 14. számú (Szicília Tartomány Hivatalos Közlönyének2000. július 7-i 32. számában kihirdetett), fent említett törvénye pontosította.

A tevékenység végzésére és befejezésére vonatkozó feltételek és követelmények a fent említett 2000. július 3-i 14. sz. szicíliai tartományi törvényben, valamint a tartományi ipari miniszter 2003. október 30-i 91. sz. és 2004. október 20-i 88. sz. – a Szicília Tartomány Hivatalos Közlönyének2003. november 14-i 49. számának I. részében, illetve 2004. november 5-i 46. számának I. részében közzétett – határozataiban előírt specifikációiban kerültek rögzítésre.

A kérelemmel kapcsolatos dokumentumok a tartományi energiaügyi osztály szénhidrogénekkel és geotermikus energiával foglalkozó tartományi hivatalában (Via Ugo La Malfa no 101, irányítószám: 90146 Palermo, Italia) kerültek letétbe, és azokat valamennyi érdekelt megtekintheti.